Iroq poytaxti Bag‘dod shahridagi savdo markaziga noma’lum shaxslar tomonidan uyushtirilgan hujumdan keyin garovga olinganlarni ozod etish bo‘yicha amaliyot yakunlangan. Frans Press agentligining Bag‘dod shahri politsiyasiga asoslanib xabar berishicha, savdo markazi binosi hududidan 70 nafarga yaqin kishi ozod qilingan. "Xavfsizlik xizmati xodimlari binoda nazoratni qo‘lga olgan, hujum uyushtirgan shaxslar yo‘q qilingan, garovdagilar ozod etilgan", deyiladi xabarda. Bundan oldinroq, Bag‘dod shahrining shialar yashovchi hududida joylashgan savdo markazi binosi oldida avtomobil portlashi va otishma uyushtirilishidan keyin bino qurolli guruh qo‘liga o‘tgani haqida xabar berilgandi. Oxirgi ma’lumotlarga ko‘ra, bu hujum tufayli 12 kishi halok bo‘lgan va 27 kishi jarohatlangan. Jangarilar Bag‘doddagi savdo markazini garovga oldi